Diari Oficial de la Generalitat Valenciana


Sumari del DOGV 4352, del 08-10-2002 (2002/10793)

RESOLUCIÓ de 22 d'agost de 2002, de la Direcció General de Pesca i Comercialització Agrària, per la qual s'autoritza a Martorres SL l'ampliació de la instal·lació d'un establiment de granja marina en terrenys de domini públic marítim terrestre davant el terme de Guardamar del Segura (Alacant).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4352

Data del DOGV
:   08-10-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/10869


Data del document
:   22-08-2002

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Guardamar del Segura
    * empresa privada
    * piscicultura

RESOLUCIÓ de 22 d'agost de 2002, de la Direcció General de Pesca i Comercialització Agrària, per la qual s'autoritza a Martorres SL l'ampliació de la instal·lació d'un establiment de granja marina en terrenys de domini públic marítim terrestre davant el terme de Guardamar del Segura (Alacant). [2002/10782]
  
Vist l'expedient instruït a instància del senyor José Pedro Martínez González, en representació de Martorres, SL, sobre sol·licitud per a l'ampliació de l'establiment d'aqüicultura marina autoritzat segons la Resolució de 13 de juny del 2000 per la Direcció General de Pesca i Comercialització Agrària.
  
Vist l'informe favorable de 24 de juliol del 2002, de la Direcció General de Costes.
  
La Direcció General de Pesca i Comercialització Agrària, resol:
  
1r. Atorgar l'autorització administrativa per a la modificació consistent en el canvi de les 12 gàbies de 16 metres de diàmetre per 18 gàbies de 19 metres de diàmetre d'acord amb el projecte visat el 15 de març del 2001 i amb núm. GN-66/01, tota ella sobre la superfície autoritzada segons la Resolució de 5 de juny del 2000, del Ministeri de Medi Ambient.
  
La capacitat màxima de producció serà de 1.100 tones d'orada i 1.100 tones de llobarro.
  
2n. Es compliran les condicions i prescripcions de la resolució següent:
  
- Resolució de 6 de juny del 2002, de la Conselleria de Medi Ambient, de declaració d'impacte ambiental.
  
3r. La present autorització tindrà vigència mentres no es produïsca paralització de l'activitat sense causa justificada segons el parer dels servicis tècnics de la Conselleria d'Agricultura, Pesca i Alimentació, o l'extinció de les autoritzacions emeses pels distints organismes competents
  
Les obres d'instal·lació hauran d'estar concloses i l'establiment en funcionament normal en un termini màxim de 15 mesos a partir de la present resolució.
  
4t. L'ampliació s'ajustarà en tot moment al projecte, i qualsevol variació haurà de ser comunicada a la Conselleria d'Agricultura, Pesca i Alimentació per a l'autorització corresponent.
  
5é. La iniciació i l'acabament de les obres es comunicaran als servicis territorials de la Conselleria d'Agricultura, Pesca i Alimentació, i serà necessària, per a iniciar l'explotació, la inspecció prèvia de les instal·lacions per part dels servicis tècnics de la Conselleria.
  
6é. Els organismes competents podran inspeccionar la marxa de les obres a realitzar, així com el funcionament de l'establiment, i el titular s'obliga a franquejar l'entrada als inspectors i tècnics corresponents.
  
7é. L'incompliment de les normes ací establides se sancionaran administrativament de conformitat amb la Llei de la Generalitat Valenciana 2/1994, de 18 d'abril, sobre Defensa dels Recursos Pesquers.
  
8é. El present establiment quedara afecte al que establix el Decret 25//2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de la Comunitat Valenciana, i haurà de notificar als servicis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:
  
a) Els canvis de titularitat, tant de les persones físiques o jurídiques com de les que en formen part.
  
b) El cessament de l'activitat.
  
c) Les ajudes publiques concedides a l'establiment amb indicació de la finalitat.
  
d) Els canvis de domicili o raó social, i del número d'identificació social.
  
La present resolució no posa fi a la via administrativa, i contra ella podrà interposar-se un recurs alçada davant de l'Hble. consellera d'Agricultura, Pesca i Alimentació en el termini d'un mes comptador des del sendemà de la notificació de la present resolució, de conformitat amb les disposicions dels articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.